**Deddf Diogelu Data 2018**

***(gan gynnwys y Rheoliad Cyffredinol ar Ddiogelu Data)***

**CAIS GWRTHRYCH AM WYBODAETH**

**Darllenwch y wybodaeth ganlynol yn ofalus cyn cwblhau'r cais.**

Mae'r canllawiau hyn i'w defnyddio i gwblhau ceisiadau am wybodaeth a ddelir gan **Swyddfa Comisiynydd yr Heddlu a Throseddu De Cymru yn unig.**

Os hoffech wneud cais am wybodaeth a ddelir gan **Heddlu De Cymru** o bosibl, rhaid i chi gysylltu â'r heddlu drwy anfon neges e-bost i [dataprotection@south-wales.police.uk](mailto:dataprotection@south-wales.police.uk) neu ffonio 01656 303444.

Mae’r ffurflen hon ar gael yn Saesneg. Os bydd angen mwy o fanylion arnoch neu os hoffech drafod y broses gwneud cais, cysylltwch â'r Swyddog Diogelu Data ar 01656 869366 neu drwy anfon neges e-bost i [commissioner@south-wales.police.uk](mailto:commissioner@south-wales.police.uk).

**Eich Hawliau**

Yn amodol ar eithriadau penodol, mae hawl gennych i gael gwybod p'un a ddelir unrhyw wybodaeth amdanoch, ac mae hawl gennych i gael copi o'r wybodaeth honno. Dim ond os yw'n sicr ynghylch pwy ydych chi y bydd Comisiynydd yr Heddlu a Throseddu yn rhoi'r wybodaeth honno. Nid oes rhaid iddo roi unrhyw wybodaeth i chi lle mae modd adnabod unigolyn arall, oni bai bod yr unigolyn hwnnw yn cytuno. Os byddwch o'r farn ei bod yn bosibl y delir gwybodaeth amdanoch lle mae modd adnabod unigolyn arall, efallai y byddwch am gael cytundeb yr unigolyn hwnnw i sicrhau bod modd i chi gael y wybodaeth honno a'i anfon gyda'ch cais.

Rhaid i Gomisiynydd yr Heddlu a Throseddu ymateb i chi o fewn 1 mis i dderbyn digon y wybodaeth i wybod pwy ydych chi a dod o hyd i'r wybodaeth rydych yn gofyn amdani.

**Hawliau Comisiynydd yr Heddlu a Throseddu**

Gall Comisiynydd yr Heddlu a Throseddu De Cymru wrthod rhyddhau'r wybodaeth lle mae'r Ddeddf yn caniatáu hynny os bydd yn briodol ac yn rhesymol gwneud hynny. Er enghraifft, ni fyddwn yn rhoi data personol i chi os byddwn o'r farn y byddai eu rhyddhau i chi yn debygol o danseilio dibenion plismona ac mae'n bosibl na fyddwn yn rhoi gwybodaeth i chi lle mae modd adnabod unigolion eraill.

**Ffi**

Ni chodir ffi arnoch am y cais hwn. Fodd bynnag, os byddwch yn gofyn i ni ddarparu rhagor o gopïau o'r wybodaeth, mae'n bosibl y codir ffi weinyddol resymol arnoch.

**Y Ffurflen Gais**

Os bydd angen unrhyw gyngor neu arweiniad arnoch i gwblhau'r cais hwn, ffoniwch ni ar 01656 869366.

**Ar ôl i chi gwblhau'r ffurflen, dylech ei hanfon, ynghyd â'r ddogfen/dogfennau angenrheidiol at sylw'r Swyddog Diogelu Data:**

**E-bost:** [**Commissioner@south-wales.police.uk**](mailto:Commissioner@south-wales.police.uk)

**NEU**

**Post:** Comisiynydd yr Heddlu a Throseddu De Cymru

Pencadlys yr Heddlu

Pen-y-bont ar Ogwr

CF31 3SU

**Noder y byddwn yn dychwelyd unrhyw ffurflenni a gwblhawyd yn anghywir at yr ymgeisydd.**

|  |  |  |  |
| --- | --- | --- | --- |
| **CAIS AM EICH DATA PERSONOL A DDELIR GAN SWYDDFA COMISIYNYDD YR HEDDLU A THROSEDDU DE CYMRU** | | | |
| **Adran 1. Gwybodaeth Bersonol**  Mae'r adran hon yn gofyn i chi roi gwybodaeth amdanoch eich hun a fydd yn helpu Comisiynydd yr Heddlu a Throseddu i gadarnhau pwy ydych chi. Mae dyletswydd arno i sicrhau bod y wybodaeth a ddelir ganddo yn ddiogel, ac mae'n rhaid iddo fod yn fodlon mai chi yw'r unigolyn a nodwyd yn y cais. | | | |
| Teitl (Mr / Mrs / Miss / Ms / Dr, Y Parch ac ati): |  | Cyfenw: |  |
| Enw(au) cyntaf: |  | | |
| Enw(au) Cyn Priodi/Blaenorol: |  | Rhywedd: |  |
| Dyddiad Geni: |  | Man Geni: |  |
| Cyfeiriad Presennol (gan gynnwys Cod Post): |  | | |
| Rhif(au) Ffôn: Llinell Dir |  | Ffôn symudol: |  |
| Cyfeiriad E-bost: |  | | |
| Cyfeiriad(au) Blaenorol: |  | | |
|  | | |
|  | | | |
| **Adran 2. Data Personol a Geisir**  Dylech ddefnyddio'r adran hon i roi manylion penodol am y wybodaeth rydych yn gofyn amdani gan Swyddfa Comisiynydd yr Heddlu a Throseddu De Cymru er mwyn ein galluogi i ddod o hyd i'r wybodaeth rydych yn gofyn amdani. | | | |
| Er mwyn ein helpu i ddod o hyd i'r wybodaeth a ddelir amdanoch o bosibl, rhowch gymaint o fanylion â phosibl am y wybodaeth sydd ei hangen arnoch a nodwch pa wybodaeth yn union rydych yn gofyn amdani. Lle y bônt ar gael, dylech gynnwys dyddiadau ac amseroedd; ac unrhyw wybodaeth arall sydd gennych a allai ein helpu i ddod o hyd i'r wybodaeth rydych yn ei cheisio. **Noder y gallai methu â darparu'r fath fanylion arwain at wrthod eich cais a'i ddychwelyd atoch.** | | | |
|  | | | |

|  |  |  |  |  |
| --- | --- | --- | --- | --- |
| **Adran 3. Anfon y wybodaeth a geisir** | | | | |
| Dewis ddull ymateb: | | E-bost | Post | |
| **Os mai eich dewis ddull ymateb yw drwy e-bost:**  Noder, pan ofynnir am ymateb drwy e-bost, y caiff ei anfon i'r cyfeiriad e-bost rydych wedi'i nodi. Sicrhewch ei fod yn gywir.  Er mwyn diogelu'r wybodaeth amgaeedig, anfonir neges e-bost datgelu atoch, ac yna ail neges e-bost a fydd yn eich galluogi i weld dogfennau PDF a ddiogelir gan gyfrinair. Bydd angen i chi sicrhau bod gennych Adobe Acrobat ar eich dyfais a dilyn y cyfarwyddiadau a nodir yn y neges e-bost. | | | | |
| Cyfeiriad post amgen:  *Os nad ydych am i'r ohebiaeth gael ei hanfon i'ch cyfeiriad presennol* | |  | | |
|  | | | | |
| **Adran 4. Dogfennau Prawf Adnabod**  Yn yr adran hon, dylech roi tystiolaeth o bwy ydych chi drwy ddarparu dogfennau gyda'ch cais. | | | | |
| Er mwyn helpu i gadarnhau eich manylion adnabod, rhaid i chi ddarparu o leiaf **ddwy** enghraifft wahanol o brawf adnabod swyddogol gyda'ch cais. Rhyngddynt, dylent ddangos cyfuniad o'ch **enw, cyfeiriad, llofnod a dyddiad geni** (e.e., Trwydded Yrru, Pasbort, Cerdyn Meddygol, Tystysgrif Geni/Mabwysiadu, Cyfriflen Banc neu Fil Cyfleustod). **Peidiwch ag anfon dogfennau gwreiddiol gan na allwn dderbyn cyfrifoldeb am eu storio na'u dychwelyd yn ddiogel.**  Noder:   * **Bydd methu â darparu prawf adnabod derbyniol yn arwain at oedi eich cais** * **Nid yw'n bosibl cyflymu'r cais** | | | | |
| Adran 5. Datganiad | | | | |
| Mae'r wybodaeth a roddwyd gennyf yn y cais hwn yn gywir, ac mae'n berthnasol i mi.  **Rhybudd: gall unigolyn sy'n ceisio personadu unigolyn arall fod yn euog o drosedd** | | | | |
| Llofnod: |  | | | |
| Dyddiad: |  | | | |
|  | | | | |
| **Rhestr wirio** | | | | |
| Ydych chi wedi cwblhau pob adran ofynnol? | | | |  |
| Ydych chi wedi nodi pa wybodaeth yn union sydd ei hangen arnoch? | | | |  |
| Ydych chi wedi amgáu dogfennau adnabod digonol? | | | |  |
| Ydych chi wedi llofnodi'r datganiad? | | | |  |

|  |
| --- |
| **Manylion Cyswllt** |
| **Ar ôl i chi gwblhau'r ffurflen, dylech ei hanfon, ynghyd â'r ddogfen/dogfennau angenrheidiol at sylw'r Swyddog Diogelu Data:**  **E-bost:** [**Commissioner@south-wales.police.uk**](mailto:Commissioner@south-wales.police.uk)    **NEU**  **Post:** Comisiynydd yr Heddlu a Throseddu De Cymru  Pencadlys yr Heddlu  Pen-y-bont ar Ogwr  CF31 3SU |

|  |
| --- |
| **Rhagor o Wybodaeth** |
| Canllaw yn unig yw'r nodiadau hyn. Nodir y gyfraith yn Neddf Diogelu Data 2018 sydd ar gael gan H.M.S.O. Gellir cael rhagor o wybodaeth a chyngor gan:  **The Information Commissioner, Wycliffe House, Water Lane, Wilmslow, Cheshire, SK9 5AF**  **Rhif Ffôn: 0303 123 1113 Gwefan:** [**www.ico.org.uk**](http://www.ico.org.uk)  **Noder bod yn rhaid cyflwyno'r cais hwn i gael gwybodaeth yn uniongyrchol i Gomisiynydd yr Heddlu a Throseddu De Cymru ac nid i'r Comisiynydd Gwybodaeth** |

|  |  |
| --- | --- |
|  | |
| **At Ddefnydd Swyddogol yn Unig**  **(Gwnewch yn siŵr bod y ffurflen wedi'i chwblhau a'i bod yn ddarllenadwy a'ch bod yn fodlon ar brawf adnabod yr ymgeisydd)** | |
| Dyddiad derbyn y cais |  |
| Ydy'r Cais wedi'i Wirio ac a yw'n Ddarllenadwy? | Ydy / Nac Ydy |
| Ydy'r Ddogfen/Dogfennau Adnabod wedi'i/wedi'u gwirio? | Ydy(nt) / Nac ydy(nt) |
| Dogfen adnabod 1 |  |
| Dogfen adnabod 2 |  |
| Dychwelwyd y ddogfen (dogfennau) adnabod (os yw'n gymwys) | Do / Naddo |
| Enw: |  |
| Rhif Staff: |  |
| Dyddiad Cwblhau'r Cais: |  |
| Sylwadau: |  |
| Cyfnod cadw: |  |